Rikunarita-ORG/Wikinium huggingface dataset:
# 一九五〇年

|  |
| --- |
| **← 一九五〇年代 →** |
| 一九五〇年 | 一九五一年 | 一九五二年 | 一九五三年 | 一九五四年 | 一九五五年 | 一九五六年 | 一九五七年 | 一九五八年 | 一九五九年 |

公元**一九五〇年**於諸曆| 干支 | 庚寅 |
| 生肖 | 虎 |
| 《民報》軒轅 | 四六四八 |
| 《江蘇》軒轅 | 四四四一 |
| 唐堯 | 四一〇六 |
| 共和 | 二七九一 |
| 孔曆 | 二五〇一 |
| 秦曆 | 二一七一 |
|  民國  |  卅九  |
| 日本年號 | 昭和廿五年 |
| 日本皇紀 | 二六一〇 |
| 朝鮮主體 | 卅九 |
| 韓國檀君 | 四二八三 |
| 道曆 | 四六四七 |
| 佛曆 | 二四九四 |
|  回曆  |  一三七一  |
| * 閱
* 論
* 纂
 |

公元**一九五〇年**者，平年也，繼一九四九年，下一九五一年。

## 大事

## 生

## 殁
# 戈爾巴喬夫

一九八七年，講演於蘇共青團第十二屆大會
**米哈伊爾•謝爾蓋耶維奇•戈爾巴喬夫**（俄名Михаил Сергеевич Горбачёв），蘇聯後主也。戈爾巴喬夫（一作戈巴契夫）其氏，米哈伊爾其名，謝爾蓋耶維奇其父名。

## 早年

一九三一年三月二日誕斯塔夫羅波爾邊疆區之貧農。五二年入蘇共，後入「團派」。五五年卒業自莫斯科國立大學，授法學位。六七年函授農業經濟碩士學位。

## 仕途

七〇年四月，初掌斯塔夫羅波爾邊疆區，年僅三九，幼甚於諸前任，次年入蘇共中央委員會。七二年三月，黨首勃列日涅夫授其「十月革命勳章」，彰其豐年之功。七七年，掌青年事務，蓋其屬「團派」也。

## 黨魁

八五年三月，登黨魁之位，行新政。八七年著書論「新思維」，十二月與花旗統領里根簽《中導條約》。八八年六月，於蘇共十九大創「人道民主之社會主義」。同年，廢勃列日涅夫主義，棄東歐共產諸國。東歐遂劇變。棄阿富汗，蘇軍始收兵。八九年訪華，會中共鄧氏，中蘇交惡乃止。九〇年獲諾貝爾和平獎，同年當選首任蘇聯總統，然次年聖誕夜辭職，受迫於葉利欽也，蘇聯遂亡。

## 晚年

戈氏棄共產主義改奉社會民主主義。二〇〇七年創社民盟，任黨首。二〇二二年二月，俄總統普京伐烏，戈氏厭之。八月三十日晚，卒於莫斯科，壽九一。

二〇一三年
## 據

* （俄）博爾金 著 李永全 譯《戈爾巴喬夫沈浮錄》，一九九六年，中央編譯出版社
* （俄）戈爾巴喬夫 著 潘興明 譯《孤獨相伴：戈爾巴喬夫回憶錄》，二〇一五年，譯林出版社
# 康有為

**康有為**，原名**祖詒**，字**廣廈**，號**長素**，晚號**更生**，清廣東南海縣銀塘鄉人，咸豐八年生。性倜儻，負奇氣，讀書目十行下。其先世居南雄，宋末徙居南海，累世為儒。祖贊修，官連州訓導；父達初，早逝。有為幼從祖父習《論語》《孝經》，覽《大清會典》《東華錄》，慕曾國藩、左宗棠之業。

康有為像
年十九，師事朱次琦於禮山草堂，究心程朱陸王之學，兼涉佛道。嘗夜登樵山嘯臺，仰觀星象，慨然有經世志。光緒五年，初遊香港，見西人治術有序，始購《海國圖志》《瀛寰志略》研讀。八年，過上海，購江南製造局譯書三千餘冊，自是盡棄考據帖括之學，專攻西學。

光緒十四年，首次上書光緒帝，請變法圖強，格於部例不達。十七年，開萬木草堂於廣州，著《新學偽經考》，斥古文經皆劉歆偽作。梁啟超、陳千秋等從遊，聲名日隆。二十年，中日戰起，次年馬關約成，有為聯各省舉人千三百餘，上萬言書，請拒和、遷都、變法，世稱「公車上書」。

二十四年四月，得翁同龢薦，奉光緒帝召見，上《日本變政考》《俄彼得變政記》，倡「全變則強，小變仍亡」。帝頒《明定國是詔》，廢八股、設學堂、裁冗官、獎農工，凡百日，諭旨二百餘道。有為授總理衙門章京，許專摺奏事。八月，慈禧太后發動政變，譚嗣同等六君子死難，有為亡走香港，作《奉詔求救文》，其弟廣仁罹難。

先後至日本、加拿大、英國，創保皇會於域多利，發《清議報》，與孫文革命黨相抗。嘗謁英相索爾茲伯里，請干預中朝事，弗納。著《大同書》，構「去國界合大地」「去種界同人類」之說，然秘不示人。三十三年，改保皇會為國民憲政會，請行君主立憲。

辛亥鼎革後，倡「虛君共和」，非民主之制。一九一七年，與張勳謀復辟溥儀，授弼德院副院長，著辮登朝，十二日事敗，世譏「康聖人」。晚年居滬上遊存廬，鬻字自給，反對五四新文化運動，謂「經書不廢，中國不亡」。一九二七年，病卒青島，年六十九。遺骸歸葬南海蘇村後岡，碑鐫「天游化人康子之墓」。陳三立挽曰：「九流混混誰真派，萬木森森一草堂。」

有為學貫中西，然常以己意解經。著《孔子改制考》謂六經皆孔子託古之作；《廣藝舟雙楫》獨尊魏碑；《大同書》熔儒釋耶於一爐。門人輯《萬木草堂叢書》，計《春秋董氏學》《孟子微》等三十一種。惟《新學偽經考》屢遭毀版。

## 家屬

### 父

達初，候補知縣，早逝

### 母

勞氏，南海望族，嚴課詩禮

### 元配

張雲珠，生女同薇

### 繼室

梁隨覺，生女同璧、同復；子同籛、同凝、同令（夭）

### 側室

何旃理（美籍），生子同倓、女同琰

### 侍姬

市岡鶴子（日籍），無嗣，晚歲歸國

### 弟

廣仁，戊戌罹難

## 評

```
• 梁啟超：「先生為進步之先驅，然亦為保守之彀率。」
• 章太炎：「誇誕敢為非常之言，然所恃者權譎，非學問也。」
• 錢穆：「長素以狂者進取之姿，行託古改制之事，終陷復辟泥淖，豈非命耶？」
```

## 據

```
• 《康南海自編年譜》
• 梁啟超《清代學術概論》第二十五章
• 蕭公權《近代中國與新世界：康有為變法與大同思想研究》
• 《申報》民國十六年三月一日訃告
• 茅海建《戊戌變法史事考》甲編第四章
• 汪榮祖《康有為論》家世考一章
• 康同璧《南海康先生年譜續編》
```

|  |  |
| --- | --- |
|
 | 美辭妙篇，具錄於**維基文庫︰康有為** |
# 一七七八年

公元**一七七八年**於諸曆| 干支 | 戊戌 |
| 生肖 | 狗 |
| 《民報》軒轅 | 四四七六 |
| 《江蘇》軒轅 | 四二六九 |
| 唐堯 | 三九三四 |
| 共和 | 二六一九 |
| 孔曆 | 二三二九 |
| 秦曆 | 一九九九 |
| 日本年號 | 安永七年 |
| 日本皇紀 | 二四三八 |
| 韓國檀君 | 四一一一 |
| 道曆 | 四四七五 |
| 佛曆 | 二三二二 |
|  回曆  |  一一九九  |
| * 閱
* 論
* 纂
 |

公元**一七七八年**者，平年也，繼一七七七年，下一七七九年。

## 大事

## 生

## 卒
# 一九六一年

公元**一九六一年**於諸曆| 干支 | 辛丑 |
| 生肖 | 牛 |
| 《民報》軒轅 | 四六五九 |
| 《江蘇》軒轅 | 四四五二 |
| 唐堯 | 四一一七 |
| 共和 | 二八〇二 |
| 孔曆 | 二五一二 |
| 秦曆 | 二一八二 |
|  民國  |  五十  |
| 日本年號 | 昭和卅六年 |
| 日本皇紀 | 二六二一 |
| 朝鮮主體 | 五十 |
| 韓國檀君 | 四二九四 |
| 道曆 | 四六五八 |
| 佛曆 | 二五〇五 |
|  回曆  |  一三八二  |
| * 閱
* 論
* 纂
 |

公元**一九六一年**者，平年也，繼一九六〇年，下一九六二年。

## 大事

## 生

* 奧巴馬
* 張學友
* 劉德華

## 卒

* 海明威自絕
# 愛沙尼亞

| 愛沙尼亞共和國Eesti Vabariik |
| --- |
|

|  |  |
| --- | --- |
|  |  |

 |
| **國歌：**Mu isamaa, mu õnn ja rõõm 余之土地，余之歡愉 |
| 愛沙尼亞共和國之所在 |
| **國體：** | 議會制 |
| **元首**： | 總統克爾斯季·卡尤萊德 |
| **總揆**： | 總理尤里·拉塔斯 |
| **國都**： | 塔林 |
| **國語**： | 愛沙尼亞語 |
| **人口**： | 一百三十一萬餘 |
| **通貨**： | 歐元 |
| **產值**： | 三百八十七億美元 |
| **均有**： | 二萬九千五百四十三美元 |

**愛沙尼亞共和國**（愛沙尼亞文：Eesti Vabariik），東歐之國也。都塔林，方四萬五千二百六十六公里，口百三十二萬。東接俄羅斯，南界拉脫維亞，西臨波羅的海，北瀕芬蘭灣。以愛沙尼亞語為官話。

初，為俄羅斯帝國之ㄧ部，一次大戰後立國。一九四零年復為蘇聯所併，一九九一年二度立國迄今。

---
# 齊和帝

**齊和帝**諱**寶融**，字**智昭**，高宗第八子也。建武元年，封隨郡王，邑二千戶。三年，爲冠軍將軍，領石頭戍軍事。永元元年，改封南康王，爲持節，督荊雍益寧梁南北秦七州軍事，西中郎將，荊州刺史。

中興元年春三月乙巳，卽皇帝位，大赦，改元。

二月壬戌，湘東王寶晊伏誅。戊辰，詔進梁公爵爲梁王，增封十郡。甲午，命梁王冕十有二旒，建天子旌旗，出警入蹕，乘金根，駕六馬，備五時副車，置旄頭雲罕，樂舞八佾，設鐘歔宮懸。王子王女爵命一如舊儀。

夏四月辛酉，禪詔至，皇太后遜外宮。丁卯，梁王奉帝爲巴陵王，宮于姑熟，行齊正朔，一如故事。戊辰，薨，年十五。追尊爲齊和帝，葬恭安陵。
# 唐敬宗

| 唐敬宗 |
| --- |
| **名諱** | **李湛** |
| **生卒** | 元和四年至寶曆二年 |
| **在位** | 長慶四年至寶曆二年 |
| **政權** | 唐 |
| **廟號** | 敬宗 |
| **諡號** | 睿武昭湣孝皇帝 |
| **陵墓** | 莊陵 |
| **先君** | 唐穆宗 |
| **嗣君** | 唐文宗 |
| 年號 |
| 寶曆 |

**唐敬宗睿武昭湣孝皇帝**諱**湛**。穆宗皇帝長子也。母恭僖皇后王氏。元和四年六月七日，生于东内之别殿。長慶初，封景王。二年十二月，受冊皇太子。長慶四年正月癸酉，太子即皇帝位。二月壬午，渤海國大聰睿等五十人來朝。辛丑，帝御紫宸殿受朝。幸飛龍院。帝好擊球，嘗於飛龍院、中和殿擊之。又與內官奏大合樂於中和殿，盡歡而罷。三月壬子，帝御丹鳳門，大赦天下。停天下常貢以外進獻。甲子，帝聞山南東道節度使遇害，歎奸人之蠻橫，久之乃釋。乙亥，幸教坊遊樂。夏四月，染坊役夫張韶等百餘人作亂於大內，鼓譟入清思殿。左神策軍討平之。寶曆元年春正月乙巳朔，祀昊天上帝於南郊。御丹鳳門大赦。改元寶曆。冬十一月庚寅，幸溫湯。戊辰，賜畿內貧民耕牛。是年，帝大興土木。寶曆二年六月，幸凝碧池遊樂。甲子，御殿上觀驢鞠、角抵，夜深乃罷。帝好於宮中捕狐，宮人謂之打夜狐。冬十二月辛丑，帝夜獵還宮，與佞人飲酒，起更衣，殿上燭忽滅，爲中官劉克明等所害。時年十八。諡曰睿武昭湣孝皇帝，廟號敬宗。葬莊陵。

## 攷

* 《舊唐書卷十七上》
# 廣東省

| 廣東省 |
| --- |
| 廣東省之所在 |
| **歸屬：** | 中華人民共和國 |
| **屬地**： | 領二十一市 |
| **治所**： | 廣州市 |
| **執事**： | 省委書記胡春華 |
| **人口**： | 一億餘 |
| **建置**： | 明洪武二年改廣東道置，歷代因而不革 |

**廣東省**，在中華南境，嶺南左璧也。亦作**粵**，古越地也。北以五嶺當中原霜雪；中有鬱、溱、循三水，會於番禺，沃土千里；南以南海通西洋諸洲。故自唐宋以降，農商兩利，人口滋長。清季以粵方近於西洋，先行西化。洋務、維新、革命之念，皆由此起。工商繁盛，一時無兩。近世變法，亦以廣東最急。四方之民多會此。或從商、或傭工。故粵省人口今至繁，達萬萬數。

## 沿革

古南越地也。舊越亦作粵，故時以**粵**稱。唐置嶺南道，宋初因之，復改廣南路。至道三年分東西路，始得廣東。元因廣南東路置廣東道，明初升承宣布政使司，通以省稱，始置。

初以布政使統事。成化間，兩廣總督始成定制，嘉靖時移駐肇慶府。自後政事宗廣州，兵事宗肇慶。正德末，葡萄牙人始西來，據屯門島為商站，嘉靖初驅之。復與粵商私定上川島相貿易。三十六年，以其逐海盜有功，許葡萄牙人借居香山浪白滘，築關閘門以為限。浪白滘者，今澳門也。明季，桂王據粵抗清，卒西入雲南。

清初，以粵地鄙遠，封尚可喜平南王，以鎮廣東。三藩之亂，平南王廢，復因平臺令遷界禁海，粵省近海之民大困。雍正間糖業日興，稻田多改植蔗，民不足食，乃詔許暹羅商來粵販米。乾隆時以廣州獨口與泰西通商，粵省商務大盛，總督亦移駐廣州府。嘉、道間，英國私販鴉片，自粵入華。林則徐奉詔來禁，英人反以刀兵向。清敗，割新安香港島予英人為殖民地，開清代衰世。太平天國起於廣西，肆暴廣東，民多避入香港。清季，諸賢得西學於粵，魏源始言洋務、康有為倡行維新、孫文呼號革命，卒啟千年巨變。以宣統三年九月十九，廣東獨立，以應民國。

民國初，袁世凱及武人干政，頗失革命原旨。華南諸省復獨立以抗，孫文召元年國會議會至粵，藉粵、桂省軍，別組軍政府，舉文為大元帥。惟粵、桂武人擁兵爭權，文數去粵。十一年文外連蘇聯，十三年建黃埔軍校，翌年以軍校新兵滅粵軍。復以軍政府為國民政府，十五年誓師北伐。十六年取南京，國府北遷離粵。廿一年割海南島為特區，以備新省。時陳濟棠治粵，以實業、西學為主，粵省繁榮，頗得人心，民常念之。

廿六年，日本寇華，翌年始侵粵，廣州以下皆陷。初，省民多走港、澳。三十一年，香港亦陷，日軍強令南逃者歸省，死於途者無算。三十四年以日本降，全省復。

內戰間，粵以居南境而獲免。俟共軍臨省，國軍幾無可戰之兵。時舊鈔已廢，省民悉用港圓，乃令專用人民幣，使港圓無可用處，越年乃成。陶鑄治粵，省以上令大飢，民復多逃港者。解放軍以逃港者為叛民，輒擊殺之。鑄聞言，曰：「此義民也。彼英國據香港行惡政，我民聞之，乃潛入港境，盡其倉廩。義舉在前，豈可輒殺？」卒獲罪。

## 政區

治廣州市，領廿一市。廣州、深圳列副省級，以其商肆繁盛故也。一九八零年於深圳、珠海、汕頭置經濟特區，以佐變法。

廿一市以廣州為首府。其東九市：深圳、東莞、惠州、河源、汕頭、汕尾、潮州、揭陽、梅州；其北二市：韶關、清遠；其西九市：佛山、中山、珠海、江門、肇慶、雲浮、陽江、茂名、湛江。

## 它典

* 廣東省人民政府
# 髮

**髮**者，毛也。生於膚之毛囊，蛋白所成絲也。哺乳之屬，以此為異。人身除無毛處，餘皆生粗細毛髮。世多關髮之生長、類型、護理，蓋髮為要材，主由蛋白質成，尤以α-角蛋白為甚。

髮有三層：最外為鱗片狀之表皮，次為主體之皮質，內為髓質。生長分三期：生長、退化、靜止。其率因人而異，月可長六分至三分有六。長短、色澤、型態，每因種、歲、性、信而異。

髮之用有三：一曰保暖，二曰蔽體，三曰美觀。寒則毛豎以禦寒，熱則毛伏以散熱。眉目之毛，可擋汗塵。獸之鬃毛，可禦敵護身。

髮色有黑、白、黃、赤。幼時多黑，老則漸白。色之變化，由於黑色素之多寡。黑色素少則髮黃，全無則髮白。

古有云：「髮膚受之父母，不敢毀傷。」是以禮教重髮。然世俗之見，因時因地而異。或以長髮為尊，或以短髮為美。

《黃帝內經》曰：「髮者，血之餘也。」養血則髮榮，血衰則髮枯。故護理之道，古今皆然。洗以清水，梳以細櫛，油以膏脂，皆所以養髮也。髮若不潔，易生蟲疾。

觀髮可知人之健康，辨髮可識人之來歷。上自天文，下至人事，無不與髮相關。昔人重髮，今人尤甚，蓋髮之妙用無窮也。
# 漢孝哀皇帝

| 漢哀帝 |
| --- |
| **名諱** | **劉欣** |
| **生卒** | 河平二年至元壽二年 |
| **在位** | 綏和二年至元壽二年 |
| **政權** | 漢 |
| **諡號** | 孝哀皇帝 |
| **陵墓** | 義陵 |
| **先君** | 族父漢孝成皇帝 |
| **嗣君** | 從子漢孝平皇帝 |
| 年號 |
| 建平、太初元將、建平、元壽 |

**漢孝哀皇帝**，諱欣，元帝庶孫、定陶恭王康子也，河平二年生，母丁氏。

三歲襲為定陶王。既長，好文辭法律。

成帝諸子皆不壽，遂於綏和元年立欣為太子。翌年帝崩，以太子嗣。

欲尊大母傅氏、生母丁氏為太后，王莽以為不可，辭大司馬。王氏暫失勢。

帝好龍陽，愛宮中舍人御史董恭子賢。建平二年，拜賢為黃門郎，獨寵董賢，元壽元年晉賢為大司馬。欲禪讓賢，朝臣反對而作罷。帝嘗與賢午休相擁而眠，覺時賢尚未醒，乃命人割裂衣袖起身，以免驚醒賢。即「斷袖之癖」之由來。

帝雅性不好聲色，時覽卞射武戲。即位痿痺，末年寖劇，元壽二年崩，葬義陵。無子，王氏擁族子衎為帝。

## 家屬

* 父 漢定陶恭王 康
* 母 丁太后
* 妻 漢孝哀皇后
* 妻 漢孝哀董昭儀

## 據

* 《漢書·哀帝紀》
# 唐中宗

| 唐中宗 |
| --- |
|  |
| **名諱** | **李顯** |
| **生卒** | 顯慶元年至景龍四年 |
| **在位** | 弘道元年至嗣聖元年 神龍元年至景龍四年 |
| **政權** | 唐 |
| **廟號** | 中宗 |
| **諡號** | 大和大聖大昭孝皇帝 |
| **陵墓** | 定陵 |
| **先君** | 父唐高宗（一祚） 母武則天（二祚） |
| **嗣君** | 弟唐睿宗（一祚） 子唐殤帝（二祚） |
| 年號 |
| 嗣聖、神龍、景龍 |

**唐中宗**，諱**顯**，唐高宗第七子，母曰則天順聖皇后武氏。

## 生平

初諱顯。儀鳳二年，徙封英王，改諱**哲**。永隆元年，章懷太子廢，遂立為皇太子。弘道元年十二月，高宗崩，太子即皇帝位于柩前。皇太后臨朝稱制，改元嗣聖。

嗣聖元年二月，皇太后廢帝為廬陵王，幽於別所。其年五月，遷於均州，尋徙居房陵。聖曆元年，太后老且病，召還東都，復立為皇太子，復諱顯。

神龍元年正月，鳳閣侍郎張柬之等定策，率羽林兵誅張易之、張昌宗兄弟，迎皇太子監國。丙午，復即帝位。二月，復國號唐。然帝性昏愞，威柄下移，惑於皇后韋氏及安樂公主，嬖倖用事，朝政大壞。

景龍四年六月壬午，韋后與安樂公主合謀，於餅餤中進鴆，帝遇毒，崩於神龍殿，年五十五。廟號中宗，葬於定陵。

## 據

## 進學

* 歐陽修等《新唐書》卷四〈本紀第四 則天皇后 中宗〉。
# 文德順聖皇后

**文德順聖皇后**長孫氏，唐洛陽人，晟女，太宗之皇后。

好讀書，造次必循禮則。太宗深重之，嘗與議賞罰，后辭曰：牝雞司晨，惟家之索。太宗固與之言，終不答。兄無忌，太宗將引以輔政，后固謂不可。后贊魏徵曰：「妾亟聞陛下稱重魏徵，不知其故，今觀其引禮義以抑人主之情，乃知真社稷之臣也！妾與陛下結髮為夫婦，曲承恩禮，每言必先候顏色，不敢輕犯威嚴；況以人臣之疏遠，乃能抗言如是，陛下不可不從。」太宗嘗罷朝，怒曰：「會須殺此田舍翁。」后問為誰，太宗曰：「魏徵每廷辱我。」后退，具朝服立於庭，太宗驚問其故。后曰：「妾聞主明臣直；今魏徵直，由陛下之明故也，妾敢不賀！」太宗乃悅。

后生太子承乾、魏王泰、高宗治、長樂公主麗質、城陽公主、晉陽公主明達、新城公主，撰女則十卷。貞觀十年崩，時年三十六。謚文德，葬於昭陵。

## 據

* 《舊唐書·卷五十一·后妃傳上》
* 《新唐書·卷七十六·后妃傳上》
* 《資治通鑑·卷一九四·唐紀十》
# 唐肅宗

| 唐肅宗 |
| --- |
| **名諱** | **李亨** |
| **生卒** | 景雲二年至寶應元年 |
| **在位** | 至德元載至寶應元年 |
| **政權** | 唐 |
| **廟號** | 肅宗 |
| **諡號** | 文明武德大聖大宣孝皇帝 |
| **陵墓** | 唐建陵 |
| **先君** | 父唐玄宗 |
| **嗣君** | 子唐代宗 |
| 年號 |
| 至德、乾元、上元、寶應 |

**唐肅宗**諱**亨**，初名**李嗣昇**。後改名**李浚**、**李璵**。唐玄宗第三子。

## 史

景雲二年九月初三，生於東宮別殿。初名**嗣升**，始封陝王。

開元十三年，一日，玄宗見子早衰，遂罷朝，臨陝王之府邸。及上至，顧見宮中庭宇不灑掃，而樂器久屏，塵埃積其間，左右使命，無有妓女。玄宗為之動色，顧力士曰：「太子居處如此，將軍盍使我聞之乎？」力士奏曰：「臣嘗欲上言，太子不許，云：無以動上念。」玄宗遂令高力士去京兆尹官衙，亟選人間女子細長潔白者五人，將以賜入王府。力士趨出庭下，復還奏曰：「臣他日嘗宣旨京兆閱致女子，人間囂囂然，而朝廷好言事者，得以為口實。臣以為掖庭中故衣冠以事沒其家者，宜可備選。」上大悅，使力士詔掖庭，令按籍閱視。得三人，乃以賜太子，而章敬皇后吳氏在選中。

開元十四年，吳氏生長子李俶。

開元十五年，徙封忠王，改名**浚**，又改名**璵**。

開元二十六年，原皇太子李瑛為武惠妃所讒，貶庶人廢死，李璵立為太子，妾孺人韋氏亦立為太子妃。

天寶三載，又改名**亨**。

為皇太子時，安祿山反，玄宗奔蜀，至馬嵬坡。

父老遮道請留太子討賊，乃還靈武，即皇帝位。尊玄宗為上皇天帝。

命郭子儀收復兩京。

在位七年崩，廟號肅宗。

## 考

* 《舊唐書》
* 《新唐書》
# 王昌齡

**王昌齡**，字**少伯**。太原人也。開元十五年進士。二十二年，登博學宏詞科，遷汜水尉。以事謫嶺南。二十八年，丞江寧。貶龍標尉。天寶喪亂，昌齡避亂江淮。忤濠州刺史閭丘曉，為曉所害。昌齡有詩名於開元、天寶間，善歌邊塞、宮閨。時稱詩家夫子王江寧。與王之渙、辛漸相交游。中興江左風華其七絕尤爲詩家所推。

## 攷
# 七二七年

公元**七二七年**於諸曆| 干支 | 丁卯 |
| 生肖 | 兔 |
| 《民報》軒轅 | 三四二五 |
| 《江蘇》軒轅 | 三二一八 |
| 唐堯 | 二八八三 |
| 共和 | 一五六八 |
| 孔曆 | 一二七八 |
| 秦曆 | 九四八 |
| 日本皇紀 | 一三八七 |
| 韓國檀君 | 三〇六〇 |
| 道曆 | 三四二四 |
| 佛曆 | 一二七一 |
|  回曆  |  一四八  |
| * 閱
* 論
* 纂
 |

公元**七二七年**者，平年也，繼七二六年，下七二八年。

## 大事

* 日僧行基創建ja:普門寺 (豊橋市)。
* 渤海國遣使至日本國
* 正月，唐蕃战争之青海之战。蕃將悉诺逻恭禄於青海湖西被王君㚟败。
* 十月，唐蕃战争之瓜州之战。蕃陷瓜州，河西节度使萧嵩以反间计，使赞普殺悉诺逻恭禄。

## 生

## 卒
# 唐僖宗

| 唐僖宗 |
| --- |
| **名諱** | **李儇** |
| **生卒** | 咸通三年至文德元年 |
| **在位** | 咸通十四年至文德元年 |
| **政權** | 唐 |
| **廟號** | 僖宗 |
| **諡號** | 惠聖恭定孝皇帝 |
| **陵墓** | 唐靖陵 |
| **先君** | 父唐懿宗 |
| **嗣君** | 弟唐昭宗 |
| 年號 |
| 乾符、廣明、中和、光啓、文德 |

**唐僖宗**，諱**儇**，原名**李儼**，唐懿宗第五子。

即位後，天下盜起，王仙芝作亂，黃巢聚眾應之。陷東都，入潼關。帝走興元府，後入蜀。黃巢殺唐宗室於長安者幾無遺類。李克用破黃巢，帝還長安，為田令孜劫如寶雞，復走興元府。文德元年還長安，尋崩，在位十五年，廟號僖宗。

## 據

* 《舊唐書》
* 《新唐書》
# 釜

凡**釜**，儲水受火，日用司命系焉。鑄用生鐵或廢鑄鐵器為質。大小無定式。常用者，徑口二尺為率，厚約二分。小者徑口半之，厚薄不減。其模內外為兩層。先塑其內，俟久日乾燥，合釜形分寸於上，然後塑外層蓋摸。此塑匠最精，差之毫釐則無用。

模既成就乾燥，然後泥捏冶爐，其中如釜，受生鐵於中。其爐背透管通風。爐面捏嘴出鐵。一爐所化約十釜、二十釜之料。鐵化如水，以泥固純鐵柄杓從嘴受注。一杓約一釜之料，傾注模底孔內，不俟冷定，即揭開蓋模，看視罅綻未周之外。此時，釜身尚通紅未黑，有不到處，即澆少許於上補完，打濕草片接平，若無痕跡。凡生鐵初鑄釜，補綻者甚多，唯廢破釜鐵熔鑄，則無複隙漏（朝鮮國俗：破釜必棄之山中，不以還爐）。

凡釜既成後，試法以輕杖敲之，響聲如木者佳，聲有差響則鐵質未熟之故，他日易為損壞。海內叢林大處，鑄有千僧鍋者，煮糜受米二石，此直癡物雲。
# 河南省

| 河南省河南省 |
| --- |
| 河南省之所在 |
| **歸屬：** | 中華人民共和國 |
| **屬地**： | 領地級市十七、省直轄縣級市一；縣級行政區一百五十九；鄕級行政區二千四百五十五 |
| **治所**： | 鄭州市 |
| **執事**： | 省委書記謝伏瞻；省長陳潤兒 |
| **用語**： | 中原官話 |
| **人口**： | 九千四百〇二萬（時西元二〇一〇年） |
| **建置**： | 明置河南八府一州，清襲之，不置總督。西元一九五四年，遷省治於鄭州市 |

**河南**（ 普通話讀音）者，在河水之南，中華人民共和國之行省也。古稱**中原**、**中州**，亦九州之**豫州**，故簡稱**豫**。治鄭州。其生齒逾億，居國中第二。若安陽、洛陽、開封諸古都望郡，咸聚其境。豫地自古屢嬰兵燹饑饉，然實華夏人彣之發祥也。民多漢人，間有回回。

## 輿地

其北臨河水，南跨淮水，全境率多平壙，乃天下轉漕輓粟之奧區。其疆接冀、魯、皖、晉、秦、鄂。

### 山

* 嵩山：為五嶽之秀，稱中嶽，內有禪宗祖庭少林寺。
* 伏牛山：在宛西，乃秦嶺之餘脈，綿延八百餘里，列世界地質公園。
* 雲臺山：在焦作，亦列世界地質公園。
* 雞公山：在信陽南，為桐柏山主峰，領豫南之勝景。
* 黛眉山：在洛陽，亦列世界地質公園。
* 王屋山：居豫北，太行之餘脈也，《愚公移山》即指此處。

### 水

* 黃河：華夏之母也。東流萬里，肇啟五千年文明。中原故都如洛陽、開封、鄭州、殷都，皆列其阿。
* 淮河：源出桐柏山，為南北天塹。
* 漢水：流經豫西南之南陽盆地。
* 海河：貫豫北諸境。
* 洛水：發源陝境，經崤山、熊耳之間，左攜澗水，右帶伊河，東出平野而北注黃河。
* 伊水：會洛水。

## 沿革

豫地乃華夏人彣所發祥，太古之世，即留裴李崗、仰韶之遺蹟。

居九州之中，素稱中原。天下古都其大者七，此有其三：曰殷都安陽、曰東周都洛陽、曰宋都開封是也。

天下武術之名宗少林拳，即濫觴於中嶽嵩山少林寺。

## 政區

統地級市十七，並直轄縣級市一。

* 地級市
	+ 鄭州市
	+ 開封市
	+ 洛陽市
	+ 平頂山市
	+ 安陽市
	+ 濮陽市
	+ 新鄉市
	+ 焦作市
	+ 鶴壁市
	+ 許昌市
	+ 漯河市
	+ 三門峽市
	+ 商丘市
	+ 周口市
	+ 駐馬店市
	+ 信陽市
	+ 南陽市
* 省直轄縣級市
	+ 濟源市

## 水利巨構

* 小浪底水利樞紐
* 三門峽水利樞紐

## 黌宇

* 河南工業大學
* 河南大學
* 鄭州大學
* 中原工學院
* 河南理工大學
* 河南師範大學
* 河南農業大學
* 河南科技大學
* 河南財經政法大學
* 河南中醫學院
* 信陽師範學院
* 鄭州輕工業學院
* 商丘師範學院
* 張仲景國醫學院

## 遺珍

* 洛陽龍門石窟
* 安陽殷墟
* 登封「天地之中」歷史建築群

## 外典

|  |  |
| --- | --- |
|
 | 聲音動靜，具錄於**維基共享︰Henan** |

* 商都網 互聯網檔案館存錄，時二〇二〇年十二月三十一日。
* 河南省府 互聯網檔案館存錄，時二〇〇六年二月九日。
* 新華社河南頻道
# 公理

**公理**者，推演之本也，或謂之**公設**，二者常混而不分。泰西諸語謂公理者，本自希臘語「ἀξίωμα」，譯言「崇論」或「宜然之值」。

按致知之學，萬法必有其始。其始也，不證自明，恆真而無待於外，眾知仰之而立，是謂公理。

雖然，近世算學與名學之論稍異。其所謂公理者，不必盡屬先天自然之真。但取數說，假定不疑，以為法式，俾其互不相依、亦不相悖，即可演為一系。故今之言公理者，非必求其合於天道，唯求其足以成一家言、演繹無礙而已。

## 歐幾里德幾何

古有歐幾里德幾何五公理，為古希臘幾何之精髓。歐幾里德者，西土希臘名士也。精研幾何之學，取古今公理，次而集之，著《幾何原本》十三卷。其書辨點、線、面、體之分，窮比例、數量之源，條理精密，不爽累黍，後世算學宗之。
# 霍爾蒂·米克洛什

| 匈牙利攝政王 |
| --- |
|  |
| **名諱** | **霍爾蒂·米克洛什** |
| **生卒** | 西元一八六八年六月十八日 至一九五七年二月九日 |
| **在位** | 西元一九二〇年三月一日 至一九四四年十月十五日 |
| **政權** | 匈牙利王國 |
| **陵墓** | 匈牙利 肯代賴什 |
| **先君** | 創設 (不設國王) |
| **嗣君** | 薩拉希·費倫茨 (箭十字黨魁兼首相) |

霍爾蒂海軍武官服像
**霍爾蒂** （匈牙利語 Horthy Miklós），諱**米克洛什**，匈牙利人。西元一八六八年六月十八日誕於肯代賴什，一九五七年二月九日卒葡萄牙。父伊什特萬，貴族也，歷肯代賴什縣議員，妣曰寶拉。年十四，霍氏投效阜姆海軍學堂，習駕駛、騎射、劍術及義、克、德、法、英諸文字。一八九零年調霍氏伊斯坦堡，為駐地艦少尉。一八九六年擢護衛艦中尉，尋改戰列艦少校。一九〇八年遣駐伊斯坦堡港，命協守，以金牛座艦管帶參贊與土人交涉。明年召還，拜奧皇侍從武官。累授布達佩斯前無畏艦管帶，加上校銜。歐戰起，諸大國構釁海上，奧皇以霍氏持重沈毅，督繕諾瓦拉巡洋艦，命巡弋奧特朗托海峽。一九一七年五月，霍氏統兵與協約各國艦隊酣戰於亞得里亞海，大破之，擊沈敵艦十六；捷聞，霍氏聲威著，協約國亦憚其名，號為驍將。一九一八年二月，遷歐根親王戰列艦管帶，旋召入為海軍總司令；六月，擢中將。十一月，協約聯軍逼京師，奧皇知大勢敗，乞和，尋西狩。逾年奧人與協約國議和於聖日耳曼，匈人又與各國訂特里亞農條約十四款，國家始分裂，匈人由是獨置政府。是年，霍氏疏解任，遂歸寓匈牙利，閒住鄉里。時匈人國內爭立，蘇維埃勢方隆，決行共產，百姓益不自安。及羅馬尼亞乘隙入寇，據布達佩斯，蘇維埃平，而中樞遽無主。八月，匈議會立國民軍，以霍氏勳臣諳將略，召起復勤王；十一月，入京，擁其為總司令。霍氏既受命統帥，乃從容與羅人接晤議退師，定款善後；並咨令吏民，凡在京淫掠恣縱者，悉重譴。久之，治安多有建白，民賴以棲身。一九二〇年，國人仿奧匈規制，復建號曰「匈牙利王國」，置百司。三月，議會諸代表付議推國主，霍氏論光復功得票次百三十餘，遂立稱「攝政」。戰後人或請迎奧皇卡爾歸，霍氏弗許，詔不設王位，至是專裁萬機。

## 家眷

霍爾蒂及其親眷
一九〇一年匈牙利勳貴女瑪格多娜下嫁霍氏，有二女二子。

| 排行 | 名諱 | 生母 | 配偶 |
| --- | --- | --- | --- |
| 一 | 霍爾蒂·瑪格多娜 (早夭) | 瑪格多娜 |  |
| 二 | 霍爾蒂·寶拉 | 瑪格多娜 | 費伊·拉斯洛 (和離) 小卡羅伊·久洛 |
| 三 | 霍爾蒂·伊斯特萬 | 瑪格多娜 | 久萊·伊洛娜 |
| 四 | 霍爾蒂·米克洛什二世 | 瑪格多娜 | 康蘇埃洛·瑪麗亞 (和離) 霍特·茲索菲亞 |

## 考據
# 廿三年

公元**廿三年**於諸曆| 干支 | 癸未 |
| 生肖 | 羊 |
| 《民報》軒轅 | 二七二一 |
| 《江蘇》軒轅 | 二五一四 |
| 唐堯 | 二一七九 |
| 共和 | 八六四 |
| 孔曆 | 五七四 |
| 秦曆 | 二四四 |
| 日本皇紀 | 六八三 |
| 韓國檀君 | 二三五六 |
| 道曆 | 二七二〇 |
| 佛曆 | 五六七 |
| * 閱
* 論
* 纂
 |

公元**廿三年**者，平年也，繼廿二年，下廿四年。

## 大事

* 正月，綠林軍破甄阜、梁丘賜，遂號劉玄為「更始將軍」。
* 二月辛巳（3月11日），後劉玄其為劉姓宗室，遂在淯水邊被擁立為帝，大赦天下，建元更始。
* 四月，劉縯奪宛城。
* 六月劉玄入宛城，大封宗室諸將。他嫉劉縯、劉秀兄弟威名，便誅殺劉縯。
* 昆陽之戰：劉玄軍昆陽大破新朝軍。
* 劉歆與衛將軍王涉、大司馬董忠謀劫王莽降更始帝，洩而事敗。
* 西漢綠林軍入長安。
* 更始帝遣王匡攻洛陽，申屠建、李松攻武關，三輔震動，各地豪強誅殺新莽州牧郡守，改漢年號，服從更始政令。
* 十月，更始帝定都洛陽。

## 生

## 歿

* 王莽
* 劉歆，西漢國師。
* 王涉，新朝宗室，王莽七叔曲阳侯王根之子。
* 董忠，中国新朝時代武将，王莽屬下。
* 劉縯， 漢朝宗室，漢景帝後裔，遠祖長沙王劉發，父刘钦為縣令，母樊娴都。弟漢光武帝劉秀，追封齊武王。
# 漢安思皇后

**安思閻皇后**諱**姬**，河南滎陽人也。祖父章，永平中為尚書，以二妹為貴人。章精力曉舊典，久次，當遷以重職。漢明帝為後宮親屬，竟不用，出為步兵校尉。章生暢，暢生后。

后有才色。元初元年，以選入掖庭，甚見寵愛，為貴人。二年，立為皇后。后專房妒忌，安帝幸宮人李氏，生皇子保，遂鴆殺李氏。三年，以后父侍中暢為長水校尉，封北宜春侯，食邑五千戶。四年，暢卒，謚曰「文侯」，子顯嗣。

建光元年，鄧太后崩，帝始親政事。顯及弟景、耀、晏並為卿校，典禁兵。延光元年，更封顯長社候，食邑萬三千五百戶，追尊后母宗為滎陽君。顯、景諸子年皆童齔，並為黃門侍郎。后寵既盛，而兄弟頗與朝權，后遂與大長秋江京、中常侍樊豐等共譖皇太子保，廢為濟陰王。

四年春，后從帝幸章陵，帝道疾，崩於葉縣。后、顯兄弟及江京、樊豐等謀曰：『今晏駕道次，濟陰王在內，邂逅公卿立之，還為大害。』乃偽云帝疾甚，徙御臥車。行四日，驅馳還宮。明日，詐遣司徒劉熹詣郊廟社稷，告天請命。其夕，乃發喪。尊后曰皇太后。皇太后臨朝，以顯為車騎將軍儀同三司。

太后欲久專國政，貪立幼年，與顯等定策禁中，迎濟北惠王子北鄉侯懿，立為皇帝。顯忌大將軍耿寶位尊權重，威行前朝，乃風有司奏寶及其黨與中常侍樊豐、虎賁中郎將謝惲、惲弟侍中篤、篤弟大將軍長史宓、侍中周廣、阿母野王君王聖、聖女永、永壻黃門侍郎樊嚴等，更相阿黨，互作威福，探刺禁省，更為唱和，皆大不道。豐、惲、廣皆下獄死，家屬徙比景；宓、嚴減死，髡鉗；貶寶為則亭侯，遣就國，自殺；王聖母子徙雁門。於是景為衛尉，耀城門校尉，晏執金吾，兄弟權要，威福自由。

少帝立二百餘日而疾篤，顯兄弟及江京等皆在左右。京引顯屏語曰：『北鄉侯病不解，國嗣宜時有定。前不用濟陰王，今若立之，後必當怨，又何不早徵諸王子，簡所置乎？』顯以為然。及少帝薨，京白太后，徵濟北、河間王子。未至，而中黃門孫程合謀殺江京等，立濟陰王，是為順帝。顯、景、晏及黨與皆伏誅，遷太后於離宮，家屬徙比景。明年，太后崩，在位十二年，合葬恭陵。
# 漢孝沖皇帝

| 漢沖帝 |
| --- |
| **名諱** | **劉炳** |
| **生卒** | 漢安二年至永憙元年 |
| **在位** | 建安元年至永憙元年 |
| **政權** | 漢 |
| **諡號** | 孝沖皇帝 |
| **陵墓** | 懷陵 |
| **先君** | 父漢孝順皇帝 |
| **嗣君** | 族兄漢孝質皇帝 |
| 年號 |
| 永憙 |

**漢孝沖皇帝**諱炳，孝順子也，母虞貴人。漢安二年生，翌年立為太子。同年孝順崩，八月庚午太子炳襲號為皇帝，以梁皇后為皇太后。以趙峻為太傅、李固為太尉。

南面半年，崩於玉堂前殿，有說梁冀所弒，葬懷陵。后族立勃海孝王子建平侯纘為皇帝。

## 家屬

* 父 漢孝順皇帝
* 母 虞貴人
* 養母 漢順烈皇后
# 王戎

**晉安豐元侯王戎**字濬沖，魏琅邪臨沂人也，青龍元年生。祖雄。父渾。

戎幼穎悟，神彩秀徹。視日不眩，裴楷見而目之曰︰「戎眼爛爛，如巖下電。」

阮籍與渾為友。戎年十五，隨渾在郎舍。戎少籍二十歲，而籍與之交。戎每與籍為竹林之游。襲父爵，辟相國掾，歷吏部黃門郎、散騎常侍、河東太守、荊州刺史，坐遣吏修園宅，應免官，詔以贖論。遷豫州刺史，加建威將軍，受詔伐吳。吳平，進爵安豐縣侯。徵為侍中。遷光祿勳、吏部尚書，以母憂去職。

楊駿執政，拜太子太傅。駿誅，轉中書令，加光祿大夫，遷尚書左僕射，領吏部。戎始為甲午制，凡選舉皆先治百姓，然後授用。尋轉司徒。裴頠誅，坐免官。惠帝反宮，以為尚書令。尋拜司徒。性好興利，而又儉嗇，不自奉養，天下人謂之膏盲之疾。車駕西遷，戎出奔于郟。永興二年，薨於郟縣，時年七十二，諡曰元。

## 書法

* 其工書法，《宣和書譜》曰︰「王戎作草字，得崔杜法妙，鑒者多所稱賞，自是所造淵深，一出便在人上，字畫之工特遊戲爾。今御府所藏草書一《忻慰帖》。」

竹林七賢

阮籍｜
嵇康｜
山濤｜
劉伶｜
阮咸｜
向秀｜
王戎
# 麋芳

**麋芳**字**子方**，東海朐人也，兄竺祖世貨殖，僮客萬人，貲產鉅億。

初，魏武帝表兄竺領嬴郡太守，芳為彭城相，時皆去官，兄弟隨漢昭烈帝周旋，昭烈南下，任芳為南郡太守在江陵，統屬關羽。

將軍士仁屯公安，芳、仁素皆嫌羽輕己。初，南郡城中失火，頗焚燒軍器。羽以責芳，芳內畏懼。又羽之出軍，芳、仁供給軍資，不悉相救。羽言「還當治之」，芳、仁咸懷懼不安。於是吳大帝陰誘芳、仁，芳、仁使人迎吳帝。

時呂蒙征荊州，仁在公安拒守，蒙使虞翻說得仁，遂將仁至南郡。芳見蒙以仁示之，乃以牛酒出降。蒙未據郡城而作樂沙上。翻渭蒙曰：「今區區一心者麋將軍也，城中之人豈可盡信，何不急入城持其管答乎？」蒙即從之。時城中有伏計，賴翻謀不行。

虞翻常乘船行，與芳相逢，芳船上人多欲令翻自避，先驅曰：「避將軍船！」翻厲聲曰：「失忠與信，何以事君？傾人二城，而稱將軍，可乎？」芳闔戶不應而遽避之。後翻乘車行，又經芳營勞，吏閉門，車不得過。翻復怒曰：「當閉反開。當開反閉。豈得事宜邪？」芳聞之，有慚色。

黃武二年六月盛夏，芳同安東將軍賀齊、鮮于丹等襲蘄春，出其不意，遂生虜叛將晉宗，此後芳事無載。

## 考

* 《三國志·關羽傳》
* 《三國志·麋竺傳》
* 《三國志·孫權傳》
* 《三國志·呂蒙傳》
* 《三國志·虞翻傳》
* 《三國志·賀齊傳》
* 《季漢輔臣贊》
# 陶謙

**陶謙**，字**恭祖**，丹陽人。

謙父，故餘姚長。謙少孤，始以不羈聞於縣中。年十四，猶綴帛為幡，乘竹馬而戲，邑中兒童皆隨之。故蒼梧太守同縣甘公出遇之涂，見其容貌，異而呼之，住車與語，甚悅，因許妻以女。甘公夫人聞之，怒曰：「妾聞陶家兒敖戲無度，如何以女許之？」公曰：「彼有奇表，長必大成。」遂妻之。

少好學，為諸生，仕州郡，舉茂才，除盧令，遷幽州刺史，徵拜議郎，參車騎將軍張溫軍事，西討韓遂。會徐州黃巾起，以謙為徐州刺史，擊黃巾平亂。董卓之亂，州郡起兵，天子徙都長安，四方斷絕，謙遣使間行致貢獻，遷安東將軍、徐州牧，封溧陽侯。是時，徐州百姓殷盛，穀米封贍，流民多歸之。然謙背道任情，親小人遠忠直，刑政失和，良善多被害，由是漸亂。下邳闕宣自稱天子，謙初與合從寇鈔，後遂殺宣，並其眾。

初平四年，曹操征謙，拔十餘城，至彭城大戰。謙兵敗走，死者萬計，堵塞泗水為之不流，謙退守郯。操以糧少引軍還。

興平元年，操復東征，略定琅邪、東海諸縣。謙恐，欲走歸丹陽。會張邈叛迎呂布，太祖還擊布。是歲，謙病卒。

## 據

* 《三國志》卷八·魏書·二公孫陶四張傳
# 董允

**董允**字**休昭**，漢掌軍中郎將和子也。

昭烈立太子，允以選為舍人，徙洗馬。後主襲位，遷黃門侍郎。丞相亮將北征，住漢中，慮後主富於春秋，朱紫難別，以允秉心公亮，欲任以宮省之事。上疏曰：「侍中郭攸之、費禕、侍郎董允等，至於斟酌規益，進盡忠言，則其任也。愚以為宮中之事，事無大小，悉以咨之，必能裨補闕漏，有所廣益。若無興德之言，則戮允等以彰其慢。」亮尋請禕為參軍，允遷為侍中，領虎賁中郎將，統宿衛親兵。後主常欲采擇以充後宮，允以為古者天子后妃之數不過十二，今嬪嬙已具，不宜增益，終執不聽。後主益嚴憚之。

尚書令蔣琬領益州刺史，上疏以讓費禕及允，又表「允內侍歷年，翼贊王室，宜賜爵土以褒勳勞」。允固辭不受。後主漸長，愛宦官黃皓。皓便辟佞慧，欲自容入。允常上則正色匡主，下則數責於皓。皓畏允，不取為非。終允之世，皓位不過黃門丞。

允嘗與尚書令費禕、中典軍胡濟等共期遊宴，嚴駕已辦，而郎中襄陽董恢詣允修敬。恢年少官微，見允停出，逡巡求去，允不許，曰：「本所以出者，欲與同好遊談也，今君已自屈，方展闊積，舍此之談，就彼之宴，非所謂也。」乃命解驂，禕等罷駕不行。其守正下士，凡此類也。延熙六年，加輔國將軍。七年，以侍中守尚書令，為大將軍費禕副貳。九年，卒。

## 評

* 三國志曰：董允匡主，義形於色，屬臣之良矣。

## 據

* 三國志·蜀志·董劉馬陳董呂傳
# 劉諶

漢北地王**諶**，後主五子，景耀二年六月封王。

炎興元年冬，鄧艾克諸葛瞻，後主從譙周之策而降，諶怒諫：「若理窮力屈，禍敗必及，便當父子君臣背城一戰，同死社稷，以見先帝可也。」後主不聽，遂送璽綬。是日，諶哭於昭烈之廟，先殺妻子，而後自殺，左右無不為涕泣者。

## 考

* 《三國志》
* 《華陽國志》
* 《資治通鑑》
# 孫峻

孫氏家譜
**吳富春侯孫峻**字**子遠**，東吳吳郡富春人，吳宗室恭之子也。

峻少便弓馬，精果膽決，徙武衛都尉、侍中。

帝臨薨，受遺輔政，領武衛將軍、都鄉侯。

後峻以諸葛恪權重，將其誅之，遷丞相大將軍，督中外諸軍事、假節，進富春侯。滕胤以恪岳父辭位，峻進胤高密侯。

峻素無重名，驕矜險害，多所刑殺，百姓囂然。又奸亂宮人，與公主私通。

五鳳元年，吳侯孫英謀殺峻，事敗死。

二年，曹魏毋丘儉、文欽叛。峻帥驃騎將軍呂據、左將軍留贊襲壽春以助儉等。是歲，蜀漢使來聘，將軍孫儀、孫邵、孫恂等欲因會殺峻。事敗，儀等自殺，死者數十。峻欲攻廣陵，人皆畏之，唯滕胤諫止，不從。

三年，峻征魏，使呂據、車騎劉纂、鎮南朱異、前將軍唐咨自江都入淮，以圖青州、徐州。峻夢為諸葛恪所擊，恐懼發病死，時年三十八，以後事付孫綝。

## 評

* 《三國志》評曰：峻兇豎盈溢，固無足論者。

## 據

* 《三國志·吳書·諸葛滕二孫濮陽傳》
# 呂範

**呂範**字**子衡**，漢汝南細陽人也。少為縣吏，後避亂壽春，孫策見而異之，範遂自委暱，將私客百人歸策。時唯範與孫河常從策，跨涉辛苦，危難不避，策亦親戚待之，每與升堂飲宴於太妃前。後從策攻破廬江，破張英、于麋，領湖孰相。策定秣陵、曲阿，收笮融、劉繇餘眾，增範兵二千，騎五十匹。後討破丹楊賊，還吳郡，遷都督。

七縣平定，拜征虜中郎將，征江夏，還平鄱陽。策薨，奔喪於吳。後孫權復征江夏，范與張昭留守。曹操至赤壁，與周瑜等俱拒破之，拜裨將軍，領彭澤太守。劉備詣京見權，範密請留備。後遷平南將軍，屯柴桑。

權討關羽，過范館。謂曰：「昔早從卿言，無此勞也。今當上取之，卿為我守建業。」權破羽還，都武昌，拜范建威將軍，封**宛陵侯**，領丹楊太守，治建業。曹休、張遼，臧霸等來伐，範督徐盛、全琮、孫韶等，以舟師拒休等於洞口。遷前將軍，假節，改封**南昌侯**。時遭大風，船人覆溺，死者數千，還軍，拜揚州牧。

黃武七年，遷大司馬，印綬未下，疾卒。權素服舉哀，遣使追贈印綬。及還都建業，權過範墓呼曰：「子衡！」言及流涕，祀以太牢。範次子據嗣。

範性好威儀，州民如陸遜、全琮及貴公子，皆修敬虔肅，不敢輕脫。其居處服飾，於時奢靡，然勤事奉法，故權悅其忠，不怪其侈。

## 評

* 陳壽：「朱治、呂范以舊臣任用。」

## 據

* 《三國志·吳書·朱治朱然呂範朱桓傳》
# 大橋

**大橋**，廬江橋公長女也，故謂大橋，適孫策為妾。妹小橋為周瑜如夫人。策從容戲瑜曰：「橋公二女雖流離，得吾二人作婿，亦足為歡。」姊妹皆國色也。

唐杜牧有《赤壁》詩曰：「折戟沉沙鐵未銷，自將磨洗認前朝；東風不與周郎便，銅雀春深鎖二喬。」二喬即大小橋也。

## 註

## 據

* 陳壽：《三國志·吳書·周瑜傳》
# 漢孝景皇帝

| 漢景帝 |
| --- |
| **名諱** | **劉啟** |
| **生卒** | 漢惠帝七年至漢景帝後三年 |
| **在位** | 漢文帝後七年至漢景帝後三年 |
| **政權** | 漢 |
| **諡號** | 孝景皇帝 |
| **陵墓** | 陽陵 |
| **先君** | 父漢太宗孝文皇帝 |
| **嗣君** | 子漢世宗孝武皇帝 |
| 年號 |
| 嘗一改元 |

**漢孝景皇帝**，諱啟。漢惠帝七年生，母竇皇后。漢文帝後元七年文帝崩，以太子立。

三年，晁錯議削藩，從之。吳、楚、趙、膠東、膠西、濟南、淄川七國叛，號曰「誅晁錯，清君側」。群臣議以錯首謝諸侯，腰斬之。吳王稱帝，帝命周亞夫擊之，三月而平，史稱七國之亂。天下復定，削諸侯支郡及百官，由是稍弱。

帝尚樸素，仁厚愛民。繼文帝無為之政，外和匈奴，內減租稅，三十稅一，史上罕聞。民安樂富足，國庫充盈，下開武帝極盛之世。史稱文景之治。

後元三年崩，葬陽陵。太子徹嗣立。

## 家屬

* 父 漢太宗孝文皇帝 恆
* 母 漢孝文竇皇后

* 妻 漢孝景薄皇后
* 妻 漢孝景王皇后
	+ 子 漢世宗孝武皇帝 徹
	+ 女 漢平陽公主
	+ 女 漢南宮公主
	+ 女 漢林慮公主
* 妻 栗姬
	+ 子 漢臨江閔王 榮
	+ 子 漢河間獻王 德
	+ 子 漢臨江哀王 閼
* 妻 程姬
	+ 子 漢魯恭王 餘
	+ 子 漢江都易王 非
	+ 子 漢膠西于王 端
* 妻 賈夫人
	+ 子 漢趙敬肅王 彭祖
	+ 子 漢中山靖王 勝
* 妻 唐姬
	+ 子 漢長沙定王 發
* 妻 王夫人
	+ 子 漢廣川惠王 越
	+ 子 漢膠東康王 寄
	+ 子 漢清河哀王 乘
	+ 子 漢常山憲王 舜

## 據

* 《漢書·景帝紀》
# 三八六年

公元**三八六年**於諸曆| 干支 | 丙戌 |
| 生肖 | 狗 |
| 《民報》軒轅 | 三〇八四 |
| 《江蘇》軒轅 | 二八七七 |
| 唐堯 | 二五四二 |
| 共和 | 一二二七 |
| 孔曆 | 九三七 |
| 秦曆 | 六〇七 |
| 日本皇紀 | 一〇四六 |
| 韓國檀君 | 二七一九 |
| 道曆 | 三〇八三 |
| 佛曆 | 九三〇 |
| * 閱
* 論
* 纂
 |

公元**三八六年**者，平年也，繼三八五年，下三八七年。

## 是年大事

* 拓跋珪大會諸酋長於牛川，稱代王，尋改稱魏王。
* 燕王慕容垂於中山稱帝。
* 燕威帝慕容沖既入據長安，懼後燕勢盛，不敢東歸，鮮卑人咸怨，遂殺之。立將軍段隨為燕王，棄長安東歸。段隨尋為其下所殺。慕容顗為燕王，慕容瑤、慕容忠為帝，尋俱為其下所殺。慕容永為帝，東進至長子，遂定都。
* 秦哀平帝與西燕戰於襄陵，大敗，奔東垣，晉揚威將軍馮該擊殺之。南安王苻登聞訊即位為帝。
* 姚萇入據長安，稱帝。
* 乞伏國仁稱苑川王。
* 秦驍騎將軍呂光征西域還，至姑臧， 稱酒泉公。

## 生

## 卒
# 昭和天皇

| 昭和天皇 |
| --- |
|  |
| **名諱** | **裕仁** |
| **生卒** | 明治三十四年至昭和六十四年 |
| **在位** | 大正十五年至昭和六十四年 |
| **政權** | 日本國 |
| **陵墓** | 武藏野陵 |
| **先君** | 父大正天皇 |
| **嗣君** | 子平成上皇明仁 |
| 年號 |
| 昭和 |

**昭和天皇**諱**裕仁**，宮號**迪宮**，御印**若松**，今稱**先帝陛下**，日本國大和朝廷百二十四世天皇，大正帝長子也，弟正仁王、雍仁，明治三十四年春四月二十九誕於東宮，母貞明皇后九條氏。大正五年十一月三日，冊爲太子。八年，冠。十年，以太子攝關國事。十三年，冊久邇宮邦彦王女良子爲太子妃，婚。初，山縣有朋言妃系出薩州島津氏，患色盲，不當立，輿論譁然，以爲薩長舊怨。卒聽帝意，婚約無更。大正十五年十二月二十五，大正帝崩，太子踐祚，時年二十。改元昭和。三年冬十一月，行大嘗祭。昭和二十年，敗於同盟國，詔偃武，罪己行憲。頒人間宣言，巡幸天下，以勵黎元。二十七年，以皇長子明仁爲太子。昭和四十六年，造歐羅巴洲諸邦。昭和五十年，初造美利堅國，會其總統。五十三年，靖國宮司松平永芳以東條英機等十四人配祀廟堂，帝切讓之，不之詣矣。六十二年，帝不豫，就宮內廳醫，六十四年正月，大漸，七日寅時二刻，崩，壽八十七。平成元年二月二十四，葬武藏野陵。平成二十六年，宮內廳修《昭和天皇實錄》成。日本諸帝，享國莫之久焉。今制，每歲正月七日祭帝。

## 征戰

昭和十三年日皇閱兵
昭和六年九月十八日，日本軍次奉天，下之，旋陷東三省。是為九一八事變。

十二年七月七日，日軍侵華，是為盧溝橋事變。

十六年九月六日，謀征美利堅國。是年冬十二月七日，不宣而侵之。襲珍珠港，空其艦、船，眾人死之。亡馬來亞、荷屬東印度、菲律賓、新幾內亞、所羅門群島諸邦，降越南、泰國，約為叔侄，是為太平洋戰爭。

## 言論

昭和天皇言缺糧之危

|  |  |
| --- | --- |
|
 | 名言精句，具錄於**維基語錄︰昭和天皇** |

* 朕深鑑世界之大勢及帝國之現狀，欲以非常之措置以收拾時局，茲告爾忠良臣民。——終戰詔書
* 交戰已閱四歲，朕及陸海將兵之勇戰，百僚有司之勵精，一億庶眾之奉公，各盡其最善。——終戰詔書
* 朕想致帝國臣民死戰陣，殉職域，斃於非命，五內爲裂。——終戰詔書
* 朕及爾等國民之間之紐帶，終始依相互之信賴及敬愛而結，非單依神話及傳說而生也。——人間宣言
* 我之決斷，止兩回耳。（此謂不祥事件、終戰）——昭和五十六年四月十七

## 世系

昭和天皇舉旭日旗
皇族
* 祖父：明治天皇
* 祖母：柳原愛子
* 父：大正天皇
* 母：貞明皇后九條氏
* 后：香淳皇后
* 兄：
	+ 秩父宮雍仁親王
	+ 高松宮宣仁親王
	+ 三笠宮崇仁親王
* 子：
	+ 平成上皇明仁
	+ 常陸宮正仁親王
* 孫：
	+ 今上天皇德仁
	+ 秋篠宮文仁親王
* 曾孫：悠仁親王（秋篠宮文仁親王所出）

* 女：
	+ 照宮成子内親王，盛厚王妃
	+ 久宮祐子内親王，早夭
	+ 孝宮和子内親王，適藤氏鷹司平通
	+ 順宮厚子内親王，適池田隆政
	+ 清宮貴子内親王，適岛津久永

## 據

日本內務府宮內廳昭和天皇略歷

|  |  |
| --- | --- |
|
 | 聲音動靜，具錄於**維基共享︰昭和天皇** |
# 羯

**羯**，古族名，匈奴別部。

羯本為閹羊、健羊之字，司馬貞《史記索隱》曰：「其方人，性若羊，健捍而不均。」其源眾說紛紜：或曰匈奴別種，或曰羌胡雜種，或曰呼揭之後，或曰小月氏之後，或曰葉尼塞語系，或曰粟特康居人。晉時入居今山西省左權縣境。十六國時，羯人石勒立後趙，傳三世七帝三十八年。後世蓋吳、爾朱榮、侯景、石敬瑭諸人，皆有稱其為羯者。
# 梁敬帝

**敬皇帝**，諱**方智**，字**慧相**，小字**法真**，世祖第九子也。南梁末代皇帝。太清三年，封興梁侯。承聖元年，封晉安王，邑二千戶。二年，出爲平南將軍、江州刺史。四年二月癸丑，至自尋陽，入居朝堂。丙午，即皇帝位。

秋八月甲午，加丞相陳霸先黃鉞，領太傅，劍履上殿，入朝不趨，贊拜不名，給羽葆、鼓吹。

九月辛丑，崇丞相爲相國，總百揆，封十郡爲陳公，備九錫之禮，加璽紱遠遊冠，位在王公上。加相國綠綟綬。置陳國百司。

冬十月戊辰，進陳公爵爲王，增封十郡，並前爲二十郡。命陳王冕十有二旒，建天子旌旂，出警入蹕，乘金根車，駕六馬，備五時副車，置旄頭雲罕，樂舞八佾，設鍾鋋宮縣。王后王子女爵命之典，一依舊儀。當月敬帝遜位，封江陰王，後為陳武帝所害，薨于外邸，時年十六，追諡敬皇帝。